pythainlp/thai-wiki-dataset-v4 huggingface dataset:
น้ำแม่สรวย

น้ำแม่สรวย (ไทยถิ่นเหนือ:) เป็นลำน้ำในอำเภอแม่สรวย จังหวัดเชียงราย ต้นน้ำเกิดจากดอยแม่วังน้อย ในตำบลวาวี ไหลผ่านอ่างเก็บน้ำแม่สรวย (เขื่อนแม่สรวย) ไปลงน้ำแม่ลาว ในตำบลแม่สรวย บริเวณบ้านร่องขี้นาและบ้านกาด ลำน้ำมีความยาว 55 กิโลเมตร ตอนต้นน้ำเรียก "น้ำแม่สรวยน้อย" ลำน้ำสาขามีน้ำแม่โมง ห้วยโป่งสะล่ำ ห้วยน้ำมา และน้ำห้วยวาวี เป็นต้น
ลุ่มน้ำแม่สรวยมีสภาพพื้นที่ส่วนใหญ่เป็นที่ราบอยู่ตรงกลางของพื้นที่ พื้นที่สูงและเทือกเขาอยู่ทางทิศเหนือและทิศตะวันตกของพื้นที่ซึ่งเป็นแหล่งต้นน้ำลำธารที่สำคัญ 
บริเวณเขื่อนแม่สรวย มีชุมชนเรียกว่า แพเปียกแม่สรวยได้เริ่มต้นมาตั้ง พ.ศ. 2561 ต่อมาทางชลประทานมีการขุดลอกและจัดทำตลิ่งลำน้ำใหม่ จึงนำมาลองเปิดให้บริการในลักษณะแพเมื่อ พ.ศ. 2565 เปิดให้บริการประมาณ 20 กว่าราย
เมืองป๊อก

เมืองป๊อก หรือชื่อในภาษาจีนคือ เหมิ่งโป (勐波) ตั้งอยู่ในอำเภอเมืองยาง จังหวัดเชียงตุง รัฐฉาน ประเทศพม่า ห่างชายแดนจีนเพียงสิบกิโลเมตร ถือเป็นเมืองใหญ่อันดับสองภายในควบคุมของว้าแดง รองจากปางคำ
เมืองป๊อกตั้งอยู่ในอำเภอเมืองยาง ซึ่งอำเภอนี้อยู่ใต้การควบคุมของทางการพม่า แต่บริเวณเมืองเมืองป๊อกอยู่ใต้การควบคุมโดยกองทัพผสมรัฐว้ามาตั้งแต่ปี 1989 และเป็นศูนย์ธุรกิจผิดกฎหมายของว้า และตั้งแต่ปี 2014 เป็นต้นมา ทุนจีนเทาเริ่มเข้ามาตั้งฐานในเมืองป๊อก อย่างไรก็ตาม ตั้งแต่ปี 2023 เป็นต้นมา ว้าเผชิญการกดดันจากรัฐบาลจีน และเริ่มมีการจับกุมอาชญากรชาวจีนนับพันคนในเมืองชายแดนติดกับจีน
ซาราอูดง

ซาราอูดง (; โรมาจิ: "sara udon") เป็นอาหารท้องถิ่นของเมืองนางาซากิ แม้ชื่อจะมีคำว่า "อูดง" แต่ก็ไม่จัดว่าเป็นอูดง เพราะใช้เส้นที่ต่างจากเส้นอูดงทั่วไป โดยเส้นที่ใช้นั้นจะคล้ายกับยากิโซบะ หรือ เฉ่าเมี่ยน ของอาหารจีน
โดยทั่วไปที่ใช้ในจังหวัดนางาซากิจะมีทั้งเส้นเล็กและเส้นใหญ่ เส้นเล็กมักผัดในน้ำมันก่อน แล้วทำเป็นเส้นกรอบ สำหรับแบบเส้นใหญ่ จะเตรียมโดยนำเส้นแบบจัมปงมานึ่งหรือต้ม ร้านอาหารบางแห่งใช้เส้นใหญ่พิเศษหรือใหญ่ปานกลาง โดยทั่วไปแบบเส้นเล็กจะผัดกับซอส ในขณะที่แบบเส้นใหญ่จะผัดกับส่วนผสมอื่น ๆ เช่นเดียวกับในยากิโซบะ หรือทอดในหม้อแล้วราดด้วยส่วนผสมต่าง ๆ
นอกจากนี้ในเมืองนางาซากิ มักรับประทานคู่กับซอสวุร์สเตอร์เชอร์ ซาราอูดงทั่วไป โดยเฉพาะแบบเส้นเล็กนั้น บางครั้งอาจปรุงรสด้วยรสหวาน โดยรสเปรี้ยวของซอสเป็นตัวช่วยดึงรสชาติ
วัดโบราณเวียงเดิม

วัดโบราณเวียงเดิม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเวียงชัย จังหวัดเชียงราย
วัดโบราณสถานเวียงเดิม มีการสันนิษฐานว่าบริเวณรอบ ๆ วัด ที่เป็นทุ่งนารวมถึงพื้นที่บางส่วนของวัด อาจเป็นหัวเมืองหรือเมืองหน้าด่านมาก่อน และบริเวณวัดนี้อาจเป็นศูนย์กลางของหัวเมืองเก่า โดยเมื่อ พ.ศ. 2515 ชาวบ้านเวียงเดิม ได้ขุดพบเศียรพระพุทธรูป อายุกว่า 600 ปี ตามด้วยการพบแนวอิฐ ซากกำแพงและซุ้มประตูวัด พร้อมด้วยวัตถุโบราณอื่น ๆ อีกเป็นจำนวนมาก จึงได้สร้างวัดขึ้นให้ชื่อว่า "วัดโบราณเวียงเดิม" ตั้งวัดเมื่อวันที่ 19 มิถุนายน พ.ศ. 2529 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537
ต่อมา พ.ศ. 2555 มีการจัดตั้งพิพิธภัณฑ์วัดโบราณเวียงเดิมขึ้นมา โดยได้รับความร่วมมือทั้งจากวัด กรมศิลปากร องค์กรปกครองส่วนท้องถิ่น และชาวบ้าน ในการรวบรวมวัตถุโบราณที่มีคุณค่าแก่การอนุรักษ์ที่ขุดค้นพบมาจัดแสดงไว้
โบราณวัตถุที่ขุดพบพระพุทธรูปที่สร้างพุทธศตวรรษที่ 19 มีสภาพสมบูรณ์ พระพักตร์คล้ายพระสิงห์ปางมารวิชัย ความกว้างหน้าตัก 73 นิ้ว สูง 82 นิ้ว สร้างด้วยอิฐถือปูน รวมถึงพระพุทธรูป และเศียรพระพุทธรูปโบราณที่ทำด้วยหินทราย ที่คาดว่ามีอายุมากถึง 2,000 ปี ซึ่งได้จดทะเบียนกับกรมศิลปากรแล้ว
ดอยแหลม

ดอยแหลม เป็นเมืองในอำเภอดอยแหลม จังหวัดดอยแหลม รัฐฉาน ประเทศเมียนมา ตั้งอยู่ทางทิศใต้ของปางหลวงเพียงแค่ห้ากิโลเมตร ดอยแหลมมีประชากรประมาณ 6,000 คน
ประเทศเบลเยียมในเวิลด์เกมส์ 2025

ประเทศเบลเยียม จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 
ผู้เข้าร่วมแข่งขัน.
รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
ยิมนาสติกแทรมโพลีน.
เบลเยียมผ่านเข้ารอบการแข่งขันยิมนาสติกแทรมโพลีนได้สำเร็จ 2 คน ในการแข่งขันชิงแชมป์โลก 2023
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดเชียงราย กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย, อำเภอเชียงแสน และกิ่งอำเภอแม่ฟ้าหลวง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเชียงของ, อำเภอเทิง, อำเภอเวียงชัย, อำเภอพญาเม็งราย, กิ่งอำเภอเวียงแก่น และกิ่งอำเภอขุนตาล
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอแม่สรวย, อำเภอเวียงป่าเป้า, อำเภอพาน และอำเภอป่าแดด
คลองภูมินาถดำริ

คลองภูมินาถดำริ หรือเดิมชื่อ คลอง ร.1 เป็นคลองระบายน้ำที่ 1 ใน 7 สาย ที่ดำเนินการภายใต้โครงการบรรเทาอุทกภัยอำเภอหาดใหญ่อันเนื่องมาจากพระราชดำริพระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งอยู่ในอำเภอหาดใหญ่ จังหวัดสงขลา คลองสร้างแล้วเสร็จเมื่อ พ.ศ. 2565 โดยเป็นโครงการที่ทำหน้าที่ผันน้ำจากคลองอู่ตะเภา และน้ำที่ไหลลงมาท่วมตัว อำเภอหาดใหญ่ ให้ระบายลงสู่ทะเลสาบสงขลาโดยเร็ว คลองมีระยะทาง 21.34 กิโลเมตร สามารถกักเก็บน้ำได้ความจุ 5 ล้านลูกบาศก์เมตร
ประวัติ.
เมื่อ พ.ศ. 2531 พระบาทสมเด็จพระมหาภูมิพลอดุลยเดชมหาราช บรมนาถบพิตรได้มีพระราชดำรัส เกี่ยวกับเหตุอุทกภัยในพื้นที่หาดใหญ่ ที่สร้างความเสียหายแก่พื้นที่เพาะปลูก บ้านเรือน ตลอดจนชีวิตและทรัพย์สิน คิดเป็นมูลค่าความเสียหาย ประมาณ 4,000 ล้านบาท จากพระราชดำรัสดังกล่าวจึงเป็นที่มาของโครงการบรรเทาอุทกภัยอำเภอหาดใหญ่ เมื่อวันที่ 24 ธันวาคม พ.ศ. 2531 กรมชลประทานจึงได้สนองพระราชดำริ โดยการขุดลอกคลองธรรมชาติใน พ.ศ. 2532 จำนวน 4 สายเพื่อให้สามารถระบายน้ำเร็วขึ้น ต่อมาในเดือนพฤศจิกายน พ.ศ. 2543 เกิดอุทกภัย ทำให้เกิดอุทกภัยบริเวณเทศบาลนครหาดใหญ่และบริเวณใกล้เคียง สร้างความเสียหายประมาณ 18,000 ล้านบาท ประชาชนเสียชีวิต 30 คน พระบาทสมเด็จพระมหาภูมิพลอดุลยเดชมหาราช บรมนาถบพิตรจึงได้เน้นย้ำถึงพระราชดำรัสเมื่อ พ.ศ. 2531 แก่รัฐบาล จึงเกิดการดำเนินการขุดคลองระบายน้ำเพิ่มจำนวน 7 สาย หนึ่งในนั้นคือ คลองระบายน้ำที่ 1 หรือคลอง ร.1
คลอง ร.1 เป็นคลองสายหลักที่มีความสำคัญการป้องกันอุทกภัยเนื่องจากเป็นคลองที่แบ่งน้ำจากคลองอู่ตะเภาช่วงก่อนเข้าเมืองหาดใหญ่ กรมชลประทานจึงขยายคลอง ร.1 เพื่อเพิ่มประสิทธิภาพการระบายน้ำจากเดิม 465 ลูกบาศก์เมตรต่อวินาที ให้ระบายน้ำได้ไม่น้อยกว่า 1,200 ลูกบาศก์เมตรต่อวินาที จนเมื่อวันที่ 12 ตุลาคม พ.ศ. 2559 สำนักราชเลขาธิการ ได้มีหนังสือตอบกลับมายังอธิบดีกรมชลประทานว่าทรงพระกรุณาโปรดเกล้าฯ พระราชทานชื่อคลองระบายน้ำสายที่ 1 ว่า "คลองภูมินาถดำริ"
คลองละลม (จังหวัดบุรีรัมย์)

คลองละลม หรือ คูเมืองโบราณบุรีรัมย์ ตั้งอยู่กลางเมืองบุรีรัมย์เป็นรูปวงรีความกว้างเฉลี่ย 80 เมตร ความยาวประมาณ 5,000 เมตร ล้อมรอบเมืองเก่าบุรีรัมย์ (เมืองแป๊ะ) มีพื้นที่รวม 179 ไร่ 2 งาน 12 ตารางวา กรมศิลปากรได้สำรวจและประกาศให้เขตคูเมือง-กำแพงเมืองบุรีรัมย์ (คลองละลม) ซึ่งอยู่ในสมัยทวารวดี มีอายุประมาณ 1,800 ปี เป็นโบราณสถาน
เมื่อ พ.ศ. 2547 ได้รับงบประมาณสนับสนุนด้านการท่องเที่ยวจากรัฐบาล จำนวน 42 ล้านบาท ดำเนินการปรับปรุงคูเมืองโบราณ (คลองละลม) คูที่ 1 (สวนรมย์บุรี) และต่อมา พ.ศ. 2549 ได้รับงบประมาณสนับสนุนโครงการตามยุทธศาสตร์การพัฒนาจังหวัดบุรีรัมย์ จำนวน 30.4 ล้านบาท และเทศบาลจัดสรรงบสมทบอีก 7.6 ล้านบาท ดำเนินการปรับปรุงคลองละลมคูที่ 6 ต่อมาในปีงบประมาณ 2552 ได้รับงบประมาณทั้งสิ้น 58,280,000 บาท มาดำเนินการก่อสร้างปรับปรุงคูเมืองโบราณลูกที่ 2 และ 3
สัณฐาน.
คลองละลมแบ่งออกเป็น 6 ส่วนหรือ 6 ลูก ตามแนวถนนที่ตัดเข้าเมืองชั้นใน ดังนี้
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดเชียงราย มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย และอำเภอเชียงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเชียงของ, อำเภอเทิง, อำเภอเวียงชัย, อำเภอพญาเม็งราย และกิ่งอำเภอเวียงแก่น
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอแม่สรวย, อำเภอเวียงป่าเป้า, อำเภอพาน และอำเภอป่าแดด
ซาราอูดงฮากาตะ

ซาราอูดงฮากาตะ (; โรมาจิ: "hakata sara udon") เป็นอาหารที่สร้างขึ้นในยุคโชวะตอนต้นโดย จาง เจ้าซุ่น (張兆順) เจ้าของร้านรุ่นที่สองของร้านอาหารจีน ฝูซินโหลว ในเมืองฟุกุโอกะ จังหวัดฟุกุโอกะ
ซาราอุดงของฮากาตะนั้นใช้เส้นใหญ่ และประกอบด้วยผัก เนื้อหมู คามาโบโกะ ฯลฯ ต่างจากซาราอูดงแบบดั้งเดิมของนางาซากิที่มักใช้เส้นเล็กกรอบ
ภาพรวม.
สมัยต้นยุคโชวะนั้นตู้เย็นยังไม่ได้มีใช้กันทั่วไป และเส้นบะหมี่ดิบก็เสียเร็ว จึงมีการคิดค้นวิธีการทอดในน้ำมันเพื่อให้อยู่ได้นานขึ้น ผัดคามาโบโกะแดงขาว เนื้อหมู กะหล่ำปลี ถั่วงอก และผักอื่น ๆ ใส่ซุปแล้วนำไปต้ม จากนั้นใส่เส้นบะหมี่ที่อบแล้วเคี่ยวจนน้ำซุปหมด เส้นบะหมี่จะมีฟองตรงกลางที่ดูดซับซุปได้มาก ทำให้ได้เนื้อสัมผัส และรสชาติเข้มข้น
ฮังโงโรชิ

ฮังโงโรชิ (; โรมาจิ: "hangoroshi") เป็นคำที่ใช้เรียกข้าวที่ถูกบดครึ่งหนึ่งจนเหลือเพียงเมล็ดข้าว นอกจากนี้ยังอาจใช้เรียก โอฮางิ หรือ โบตาโมจิ ที่ทำโดยข้าวในรูปของฮังโงโรชิด้วย เป็นที่รู้จักในฐานะวิธีการทำคิริตัมโปะ ถ้าข้าวถูกบดจนหมดจะเรียกว่า มินาโงโรชิ (みなごろし)
โบตาโมจิ

โบตาโมจิ (; โรมาจิ: "botamochi") เป็นอาหารที่ทำโดยการนึ่งหรือหุงข้าวเหนียวผสม โขลกเบา ๆ จนเหลือแค่เมล็ดข้าวอยู่ แล้วกลิ้งเป็นก้อนกลมแล้วเคลือบด้วยถั่วแดงกวน อาจเรียกอีกอย่างว่า ฮังโงโรชิ เนื่องจากข้าวถูกบดขยี้ไปครึ่งหนึ่ง
มีขนมที่คล้ายกันกับโบตาโมจิ เรียกว่า โอฮางิ (; โรมาจิ: "ohagi") หรือ ฮางิโนะโมจิ (萩の餅) แต่ยังมีข้อคิดเห็นขัดแย้งไม่มีข้อสรุปแน่นอนว่ามีความแตกต่างกันอย่างไร
นิยมรับประทานกันในเทศกาลฮิงังในช่วงวิษุวัต
ยากิกาเร

ยากิกาเร (; โรมาจิ: "yakikarē") เป็นข้าวราดแกงกะหรี่ชนิดหนึ่ง ทำโดยใส่แกงกะหรี่และเนยแข็งลงบนข้าว แล้วนำไปอบในเตาอบ
ประวัติศาสตร์.
จุดเริ่มต้นของยากิกาเรเกิดขึ้นในทศวรรษปี 1950 ที่ร้านอาหารญี่ปุ่นในโมจิโก เมืองคิตะคิวชู จังหวัดฟุกุโอกะ โดยเมื่อเทแกงกะหรี่ลงในหม้อดินและอบในเตาอบในรูปแบบของกราแต็ง โดเรีย กลับมีกลิ่นหอมและอร่อยมาก จึงนำไปเสิร์ฟเป็นเมนูของร้านในเวลาต่อมา และได้รับการตอบรับอย่างดี
โมจิโกตั้งอยู่ที่ปลายเหนือสุดของเกาะคิวชู และเป็นเมืองท่าที่เจริญรุ่งเรืองในฐานะท่าเรือการค้าระหว่างประเทศตั้งแต่ยุคเมจิ จนถึงยุคก่อนสงครามโลกครั้งที่สอง โมจิโกยังเป็นหนึ่งในที่แรก ๆ ที่พัฒนาวัฒนธรรมอาหารตะวันตก ซึ่งนำไปสู่การสร้างสรรค์อาหารไฮการะ ดังเช่น ยากิกาเร ซึ่งทำได้ง่าย ทำให้ยังได้รับความนิยมทำเป็นอาหารปรุงเองที่บ้านด้วย จนถึงในปัจจุบันนี้ มีร้านอาหารมากกว่า 30 ร้านที่ให้บริการยากิกาเร จนมีชื่อเสียงในฐานะร้านอาหารท้องถิ่นขึ้นชื่อของโมจิโก
จีนไทเปในเวิลด์เกมส์ 2025

จีนไทเป จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 
ผู้เข้าร่วมแข่งขัน.
รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
วูซู.
จีนไทเปผ่านเข้ารอบการแข่งขันวูซูได้สำเร็จ โดยจบการแข่งขันในการแข่งขันชิงแชมป์โลก 2023
ประเทศเยอรมนีในเวิลด์เกมส์ 2025

ประเทศเยอรมนี จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 
ผู้เข้าร่วมแข่งขัน.
รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
ยิมนาสติก.
เยอรมนีผ่านเข้ารอบการแข่งขันยิมนาสติกจากการแข่งขันชิงแชมป์โลก 2023
นักกีฬาเป็นกลางรายบุคคลในเวิลด์เกมส์ 2025

นักกีฬาเป็นกลางรายบุคคล จาก รัสเซีย และ เบลารุส จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
รัสเซีย และ เบลารุส ถูกห้ามไม่ให้เข้าร่วมการแข่งขันเวิลด์เกมส์ เนื่องจากพวกเขามีส่วนเกี่ยวข้องกับการรุกรานยูเครนของรัสเซีย นักกีฬาจากทั้งสองประเทศจะแข่งขันในฐานะนักกีฬาอิสระ โดยต้องได้รับอนุญาตจากสหพันธ์กีฬานานาชาติแต่ละแห่ง
เรือแคนู.
AIN ได้รับสิทธิ์เข้าแข่งขันในรายการชิงแชมป์โลกปี 2025 จากผลงานในการแข่งขันเรือมังกร 10 ที่นั่งแบบผสมในการแข่งขันเรือมังกรชิงแชมป์โลก 2024 ตัวแทนที่เข้าแข่งขันในการแข่งขันชิงแชมป์โลกคือชาวรัสเซียที่ได้รับการคัดเลือกจากสหพันธ์เรือแคนูแห่งรัสเซีย
ประเทศเนเธอร์แลนด์ในเวิลด์เกมส์ 2025

ประเทศเนเธอร์แลนด์ จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 
ผู้เข้าร่วมแข่งขัน.
รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
คอร์ฟบอล.
เนเธอร์แลนด์ผ่านเข้ารอบการแข่งขันคอร์ฟบอลในการแข่งขันชิงแชมป์โลก 2024
ประเทศฟิลิปปินส์ในเวิลด์เกมส์ 2025

ประเทศฟิลิปปินส์ จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 
ประเทศได้ส่งนักกีฬาเข้าแข่งขันคิกบ็อกซิ่งและเรือมังกรแล้ว ฟิลิปปินส์จะพยายามส่งนักกีฬาเข้าแข่งขันฟลอร์บอลอีกด้วย
ผู้เข้าร่วมแข่งขัน.
รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
ฟิสต์บอล.
เฮอร์กี้ บาเกียดาน ผ่านเข้ารอบการแข่งขันกีฬาชิงแชมป์โลกผ่านการแข่งขันคิกบ็อกซิ่งชิงแชมป์เอเชีย 2024 เขา จะลงแข่งขันในประเภทหญิง
ฮิงัง

ฮิงัง (; โรมาจิ: "higan") เป็นหนึ่งในเทศกาลของญี่ปุ่น โดยเป็นช่วง 7 วันโดยมีวันวสันตวิษุวัตและวันศารทวิษุวัตเป็นศูนย์กลาง (วันนั้นและก่อนวันนั้น 3 วันกับหลังวันนั้น 3 วัน) รวมแล้วเป็น 14 วันในหนึ่งปี พิธีกรรมทางพุทธศาสนาที่จัดขึ้นในช่วงเวลานี้เรียกว่า ฮิงันเอะ (彼岸会)
วันแรกเรียกว่า ฮิงังโนะอิริ (彼岸の入り) และวันสุดท้ายเรียกว่า ฮิงังอาเกะ (彼岸明け) หรือในบางภูมิภาคก็เรียกว่า ฮาชิริกุจิ (はしりくち)
ของไหว้ที่ใช้ในเทศกาลนิยมใช้โบตาโมจิ (หรือ โอฮางิ)
ฟุตบอลชิงแชมป์สโมสรโลก 2025 นัดชิงชนะเลิศ

ฟุตบอลชิงแชมป์สโมสรโลก 2025 นัดชิงชนะเลิศ จะเป็นการแข่งขันนัดชิงชนะเลิศของฟุตบอลชิงแชมป์สโมสรโลก 2025 การแข่งขันฟุตบอลระดับพรีเมียร์ครั้งที่ 21 สำหรับทีมฟุตบอลสโมสรชาย จัดโดยฟีฟ่า การแข่งขันครั้งนี้มีกำหนดจัดขึ้นที่สนามกีฬาเมตไลฟ์ ในศูนย์กีฬาเมโดว์แลนด์ตั้งอยู่ที่รัตเธอร์ฟอร์ดตะวันออก รัฐนิวเจอร์ซีย์ สหรัฐ ใกล้กับนครนิวยอร์ก ในวันที่ 13 กรกฎาคม ค.ศ. 2025
ทีม.
"ในตารางต่อไปนี้ รอบชิงชนะเลิศจนถึงปี ค.ศ. 2005 อยู่ในยุค FIFA Club World Championship, ตั้งแต่ปี ค.ศ. 2006 อยู่ในยุค FIFA Club World Cup"
สนามแข่งขัน.
สถานที่จัดการแข่งขันรอบชิงชนะเลิศที่ได้รับเลือกคือ สนามกีฬาเมตไลฟ์ ใน รัตเธอร์ฟอร์ดตะวันออก, นิวเจอร์ซีย์, ทางตะวันตกของ . ฟีฟ่า ประกาศสถานที่จัดการแข่งขันรอบชิงชนะเลิศในวันที่ 28 กันยายน ค.ศ. 2024 สนามกีฬาเมตไลฟ์ จะเป็นเจ้าภาพจัดการแข่งขันเช่นกัน ฟุตบอลโลก รอบชิงชนะเลิศ ใน กรกฏาคม ค.ศ. 2026. สนามกีฬาแห่งนี้ถูกใช้โดย นิวยอร์ก ไจแอนส์ และ นิวยอร์ก เจ็ตส์ ของ เนชันแนลฟุตบอลลีก ตั้งแต่เปิดตัวในปี ค.ศ. 2009 มีความจุที่นั่ง 82,500 ที่นั่ง และเคยจัดไว้ก่อนหน้านี้ ซูเปอร์โบวล์ครั้งที่ 48 ในปี ค.ศ. 2014 และ โกปาอาเมริกาเซนเตนาริโอ รอบชิงชนะเลิศ ใน ค.ศ. 2016.
การแสดงบันเทิง.
วันที่ 9 มิถุนายน ค.ศ. 2025 ฟีฟ่าและ พลเมืองโลก ประกาศรายชื่อศิลปินหลักสำหรับการแสดงช่วงพักครึ่งซึ่งรวมถึง เจ บัลบิน, โดจาแคต, และ เทมส์, ซึ่งจะเปิดการแสดงช่วงพักครึ่งของรอบชิงชนะเลิศฟุตบอลโลกปี 2026 เช่นเดียวกัน
แมตช์.
รายละเอียด.
<section begin=รอบชิงชนะเลิศ /><section end=รอบชิงชนะเลิศ />
<section begin=รายชื่อผู้เล่น />
</includeonly><section end=รายชื่อผู้เล่น />
กฎการแข่งขัน
มายโทร

มายโทรMytro  เป็นวงบอยแบนด์แนวทร็อตของเกาหลีใต้ ก่อตั้งโดยเอสเอ็มเอนเตอร์เทนเมนต์ และ TV Chosun วงนี้ประกอบด้วยสมาชิก 5 คน ได้แก่ ฮันเทย์, ช็อง ยุน-แจ, โชเฮ, ลิม แช-พย็อง และ ซอ อู-ฮย็อก การเตรียมตัวเปิดตัวของวงถูกบันทึกไว้ใน "Falling for a Trot-dol: Lovestruck Noonas" [] (2024)
เวเกอร์

เวเกอร์  เป็นบอยแบนด์ของเกาหลีใต้ที่ก่อตั้งและจัดการโดยฮาวลิงเอนเตอร์เทนเมนต์ วงนี้ประกอบด้วยสมาชิก 6 คน ได้แก่ โคฮย็อน คว็อนฮย็อ อีจุน ลีโอ ซีบย็อล และเซบอม พวกเขาเปิดตัวเมื่อวันที่ 8 มกราคม ค.ศ. 2024 ด้วยอีพี (EP) ชื่อ "Mission of School"
แอนดรอยด์ 12

แอนดรอยด์ 12 เป็น เวอร์ชันหลักลำดับที่สิบสองและเป็นเวอร์ชันที่ 19 ของแอนดรอยด์ซึ่งเป็น ระบบปฏิบัติการมือถือ ที่พัฒนาโดย โอเพนแฮนด์เซตอัลไลแอนซ์ ซึ่งนำโดยกูเกิล เบต้าแรกเปิดตัวเมื่อวันที่ 18 พฤษภาคม 2021 แอนดรอยด์ 12 เปิดตัวต่อสาธารณะเมื่อวันที่ 4 ตุลาคม 2021 ผ่านทาง Android Open Source Project (AOSP) และเปิดตัวไปยังอุปกรณ์ กูเกิล พิกเซล ที่รองรับเมื่อวันที่ 19 ตุลาคม 2021 ณ เดือนเมษายน พ.ศ. 2567 ถือเป็นเวอร์ชัน แอนดรอยด์ ที่เก่าที่สุดที่ยังคงรองรับผ่านแพทช์ซอร์สโค้ด
ข้อมูลเมื่อ 2024[ [update]], แอนดรอยด์ 12 เป็นเวอร์ชัน แอนดรอยด์ ที่ใช้กันอย่างแพร่หลายเป็นอันดับ 3 โดยมีส่วนแบ่งการตลาด 15% (ตามหลัง แอนดรอยด์ 13 อยู่มาก), โดยมีอุปกรณ์ 682 ล้านเครื่อง โทรศัพท์รุ่นแรกที่ใช้ แอนดรอยด์ 12 คือ กูเกิล พิกเซล 6 และ 6 โปร
ประวัติ.
แอนดรอยด์ 12 (มีชื่อรหัสภายในว่า Snow Cone) ได้รับการประกาศในบล็อกแอนดรอยด์ที่โพสต์เมื่อวันที่ 18 กุมภาพันธ์ 2021 มีการเปิดตัวรุ่นตัวอย่างของนักพัฒนาทันที พร้อมกับมีการวางแผนเปิดตัวอีกสองรุ่นในอีกสองเดือนถัดไป หลังจากนั้น มีการวางแผนเปิดตัวเบต้ารายเดือนสี่ครั้ง โดยเริ่มตั้งแต่เดือนพฤษภาคม และครั้งสุดท้ายที่เปิดตัวได้อย่างเสถียรบนแพลตฟอร์มคือในเดือนสิงหาคม และจะวางจำหน่ายทั่วไปในเวลาไม่นานหลังจากนั้น
รุ่นตัวอย่างของนักพัฒนารุ่นที่สองเปิดตัวเมื่อวันที่ 17 มีนาคม 2021 ตามด้วยรุ่นตัวอย่างรุ่นที่สามในวันที่ 21 เมษายน รุ่นเบต้ารุ่นแรกได้รับการเผยแพร่เมื่อวันที่ 18 พฤษภาคม 2021 ตามมาด้วยรุ่นเบต้า 2 ในวันที่ 9 มิถุนายน ซึ่งได้รับการอัปเดตแก้ไขข้อบกพร่องเป็น 2.1 ในวันที่ 23 มิถุนายน รุ่นเบต้า 3 เปิดตัวเมื่อวันที่ 14 กรกฎาคม ได้รับการอัปเดตแก้ไขข้อบกพร่องเป็น 3.1 เมื่อวันที่ 26 กรกฎาคม รุ่นเบต้า 4 เปิดตัวเมื่อวันที่ 11 สิงหาคม 2021 รุ่นเบต้า 5 ซึ่งไม่ได้อยู่ในแผนงานเดิมได้รับการเปิดตัวในวันที่ 8 กันยายน 2021 แอนดรอยด์ 12 เวอร์ชันเสถียรเปิดตัวบน Android Open Source Project เมื่อวันที่ 4 ตุลาคม ก่อนที่จะเปิดตัวสู่สาธารณะผ่านระบบไร้สายในวันที่ 19 ตุลาคม ซึ่งตรงกับงานเปิดตัว Pixel 6
แอนดรอยด์ 12.1/12L.
ในเดือนตุลาคม 2021 กูเกิลได้ประกาศเปิดตัวแอนดรอยด์ 12L ซึ่งเป็นเวอร์ชันชั่วคราวของแอนดรอยด์ 12 ที่มีการปรับปรุงเฉพาะสำหรับโทรศัพท์แบบพับได้ แท็บเล็ตคอมพิวเตอร์ และ Chromebook รวมถึงการปรับเปลี่ยนอินเทอร์เฟซเพื่อให้ผู้ใช้ปรับแต่งให้เหมาะกับหน้าจอขนาดใหญ่ขึ้น มีกำหนดเปิดตัวในช่วงต้นปี 2022 Developer Preview 1 ของแอนดรอยด์ 12L เปิดตัวในเดือนตุลาคม 2021 ตามด้วยเบต้า 1 ในเดือนธันวาคม 2021, เบต้า 2 ในเดือนมกราคม 2022 และเบต้า 3 ในเดือนกุมภาพันธ์ 2022 แอนดรอยด์ 12L เวอร์ชันเสถียรได้เปิดตัวสำหรับอุปกรณ์ที่มีหน้าจอขนาดใหญ่เมื่อวันที่ 29 มีนาคม 2022 พร้อมด้วยโลโก้และไอคอนโครมที่ได้รับการออกแบบใหม่ และเปิดตัวในชื่อ "แอนดรอยด์ 12.1" สำหรับกูเกิล พิกเซลในวันเดียวกัน นอกเหนือจากพิกเซล 6 และพิกเซล 6 โปร
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย และอำเภอเชียงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเชียงของ, อำเภอเทิง, อำเภอเวียงชัย, อำเภอพญาเม็งราย และกิ่งอำเภอเวียงแก่น
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอแม่สรวย, อำเภอเวียงป่าเป้า, อำเภอพาน และอำเภอป่าแดด
แอนดรอยด์ 13

แอนดรอยด์ 13 เป็น เวอร์ชันหลักลำดับที่ 13 และเป็นเวอร์ชันที่ 20 ของ แอนรดอยด์ ซึ่งเป็นระบบปฏิบัติการมือถือที่พัฒนาโดย โอเพนแฮนด์เซตอัลไลแอนซ์ ซึ่งนำโดย กูเกิล เปิดตัวสู่สาธารณะและ Android Open Source Project (AOSP) เมื่อวันที่ 15 สิงหาคม 2022 อุปกรณ์แรกที่จะมาพร้อม แอนดรอยด์ 13 คือ พิกเซล 7 และ 7 โปร
ข้อมูลเมื่อ 2024[ [update]], 21% ของอุปกรณ์ใช้แอนดรอยด์ 13 ทำให้เป็นเวอร์ชั่นของแอนดรอยด์ที่ใช้มากที่สุดอันดับที่ 2 ตามหลัง แอนดรอยด์ 14 ที่ 28%.
ประวัติ.
แอนดรอยด์ 13 (ชื่อรหัสภายในว่า Tiramisu) ได้รับการประกาศในบล็อกแอนดรอยด์ที่โพสต์เมื่อวันที่ 10 กุมภาพันธ์ 2022 และ Developer Preview แรกได้เปิดตัวทันทีสำหรับซีรีย์กูเกิลพิกเซล (จาก พิกเซล 4 เป็น พิกเซล 6 โดยเลิกรองรับ พิกเซล 3 และ พิกเซล 3เอ) เปิดตัวประมาณ 4 เดือนหลังจากเวอร์ชันเสถียรของ แอนดรอยด์ 12 Developer Preview 2 ตามมาในภายหลังและเปิดตัวในเดือนมีนาคม เบต้า 1 เปิดตัวเมื่อวันที่ 26 เมษายน 2022 กูเกิลเปิดตัวเบต้า 2 ในงาน Google I/O เมื่อวันที่ 11 พฤษภาคม 2022 มีกำหนดเปิดตัวเวอร์ชันเบต้าอีกสองเวอร์ชันในเดือนมิถุนายนและกรกฎาคม แพลตฟอร์มได้รับความเสถียรในเดือนมิถุนายนด้วยเวอร์ชันเบต้า 3 การเปิดตัวแอนดรอยด์ 13 เวอร์ชันสุดท้ายเริ่มขึ้นในวันที่ 15 สิงหาคม เมื่อมีการเผยแพร่อัปเดตสำหรับโทรศัพท์กูเกิล พิกเซลและส่งต่อไปยัง Android Open Source Project
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย และอำเภอเชียงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเชียงของ, อำเภอเทิง, อำเภอเวียงชัย และกิ่งอำเภอพญาเม็งราย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอแม่สรวย, อำเภอเวียงป่าเป้า, อำเภอพาน และอำเภอป่าแดด
โยโมสึ ฮิระซากะ

ในตำนานญี่ปุ่น โยโมสึ ฮิระซากะ (หรือ) เป็นเนินหรือเขตแดนระหว่างโลกของผู้ตาย (โยมิ) และโลกของผู้มีชีวิต
ภาพรวม.
แนวคิดเรื่องสถานที่ที่เป็นเขตแดนระหว่างโลกของคนเป็นและคนตาย เป็นความเชื่อที่ปรากฏในตำนานหลายวัฒนธรรม เช่น แม่น้ำซันซุ และสามารถพบได้ในหลายพื้นที่ทั่วโลก ในตำนานญี่ปุ่น เชื่อกันว่าโยโมสึ ฮิระซากะได้รับแรงบันดาลใจจากโครงสร้างหินของโกฟุนและถนนที่นำไปยังห้องหินที่บรรจุโลงศพ
ในโคจิกิ มีการกล่าวถึงสถานที่นี้สองครั้งในส่วนต้นของหนังสือ และมีความเชื่อว่าตั้งอยู่ที่อิฟุยาซากะในจังหวัดอิซุโมะ คำว่า "ฮิระ" (平) มีความหมายว่า "หน้าผา"
เชื่อกันว่าสถานที่นี้เกี่ยวข้องกับแนวคิดของพิธีขับไล่วิญญาณ
ตำนาน.
เทพธิดาอิซานามิ ซึ่งกำลังสร้างประเทศร่วมกับเทพเจ้าอิซานางิ เสียชีวิตหลังให้กำเนิดคางุทสึจิ อิซานางิเศร้าโศกและเดินทางไปยังดินแดนโยมิเพื่อพบกับอิซานามิอีกครั้ง เมื่อพบกัน อิซานางิขอให้อิซานามิกลับมา แต่เธอบอกว่าจะปรึกษาเทพเจ้าในโลกแห่งความตายก่อน โดยกำชับว่าเขาอย่ามองเธอ อย่างไรก็ตาม อิซานางิทนไม่ได้จึงจุดไฟจากฟันของหวีเพื่อดูเธอ และพบว่าเธอกำลังเน่าเปื่อยด้วยรูปลักษณ์อันน่ากลัว
เมื่อโกรธเคือง อิซานามิส่งปีศาจหญิงชิโคเมะไปไล่ล่าอิซานางิ แต่เธอถูกรบกวนด้วยองุ่นและหน่อไม้ที่อิซานางิโยนให้ สุดท้ายอิซานามิไล่ตามเขาด้วยตนเอง แต่อิซานางิวางก้อนหินขนาดใหญ่ปิดกั้นทางไว้ และทั้งสองแยกจากกัน
สถานที่เชื่อมโยง.
ในจังหวัดชิมาเนะ เมืองมัตสึเอะ เมืองฮิงาชิอิซุโมะ มีการตั้งอนุสาวรีย์หินในปี 1940 บริเวณที่เชื่อว่าเป็นโยโมสึ ฮิระซากะ และมีหินขนาดใหญ่ที่เรียกว่า "หินเซ็นบิกิ" ตั้งอยู่ นอกจากนี้ยังมีศาลเจ้าอิยะซึ่งอุทิศให้แก่เทพธิดาอิซานามิ
ตำนานของคุคุริฮิเมะ.
ในหมายเหตุของนิฮงโชกิ มีการกล่าวว่าคุคุริฮิเมะทำหน้าที่ไกล่เกลี่ยข้อพิพาทระหว่างอิซานามิและอิซานางิที่โยโมสึ ฮิระซากะ ด้วยเหตุนี้ คุคุริฮิเมะจึงถือเป็นเทพธิดาแห่งการสมรสและความปรองดอง
โยมิ

โยมิ หรือ โยมิ-โนะ-คุนิ (黄泉, 黄泉の国, หรือ 黄泉ノ国) หมายถึง "ดินแดนแห่งความตาย" ในภาษาญี่ปุ่น ซึ่งเป็นโลกหลังความตายตามตำนานชินโต ตามเรื่องเล่าใน "โคจิกิ" โยมิเป็นสถานที่ที่ผู้ตายไปพำนักในชีวิตหลังความตาย และเมื่อใครก็ตามได้ลิ้มรสอาหารจากโยมิแล้ว มักจะไม่สามารถกลับมายังโลกของคนเป็นได้ โยมิเป็นที่รู้จักกันมากที่สุดในเรื่องของอิซานามิที่หลบหนีไปยังดินแดนแห่งนี้หลังจากสิ้นชีวิต โดยอิซานางิได้ตามเธอไปที่นั่น และเมื่อกลับมา เขาได้ชำระล้างร่างกายจนก่อกำเนิดเทพเจ้า อามาเทราสุ, ซูซาโนะโอะ และ สึกุโยมิ โนะ มิโคโตะ
ดินแดนแห่งความตายนี้มีความต่อเนื่องทางภูมิศาสตร์กับโลกแห่งคนเป็น และไม่อาจมองว่าเป็นสวรรค์ที่น่าปรารถนา หรือนรกที่ลงโทษจากการกระทำในอดีต แต่เป็นสถานที่ที่ทุกคนต้องดำรงอยู่ในสภาพที่เศร้าหมองและมืดมนตลอดกาล ไม่ว่าสมัยมีชีวิตจะประพฤติตัวอย่างไรก็ตาม มีการคาดการณ์ว่าแนวคิดเรื่องโยมิอาจมาจากภาพลักษณ์ของสุสานโบราณญี่ปุ่นที่ปล่อยให้ศพย่อยสลายตามธรรมชาติ
อักษรคันจิที่ใช้เขียน "โยมิ" ในบางครั้งสะท้อนถึงแนวคิดของ "ดินแดนแห่งความตาย" ในตำนานจีน ซึ่งเรียกว่า ติ๋วอวี้ หรือ หวงฉวน ("ธารน้ำเหลือง") ที่ปรากฏในตำราโบราณของจีนตั้งแต่ศตวรรษที่ 8 ก่อนคริสต์ศักราช อย่างไรก็ตาม อักษรเหล่านี้เป็น "จุคุจิคุน" ที่ใช้งานโดยไม่ได้สื่อถึงความหมายดั้งเดิมของคำว่า "โยมิ" ซึ่งยังไม่ทราบแน่ชัด
ในตำนานญี่ปุ่น โยมิมักถูกอธิบายว่าอยู่ใต้พื้นโลก และเป็นส่วนหนึ่งของสามดินแดนที่กล่าวถึงใน "โคจิกิ" ได้แก่ "ทาคามาฮาระ" (高天原, ที่ราบสูงบนสวรรค์), "อาชิฮาระ โนะ นากัตสึคุนิ" (葦原の中つ国, ดินแดนแห่งคนเป็นบนโลก) และ "โยโมะสึคุนิ" (黄泉国), หรือ "โยมิ-โนะ-คุนิ" (黄泉の国, ดินแดนโยมิใต้พิภพ)
โยมิถูกปกครองโดยอิซานามิ โนะ มิโคโตะ ซึ่งเป็นเทพเจ้าใหญ่แห่งโยมิ ("Yomo-tsu-Ōkami") ตามเรื่องเล่าใน "โคจิกิ" ประตูทางเข้าสู่โยมิอยู่ในจังหวัดอิซุโมะ โดยอิซานางิได้ปิดประตูนี้ถาวรด้วยก้อนหินขนาดใหญ่ ("Chigaeshi no Ōkami") ที่ฐานลาดโยโมสึฮิราซากะ ("Yomotsu Hirasaka")
การใช้ในคริสต์ศาสนา.
ในข้อความบางส่วนของคริสต์ศาสนาในญี่ปุ่น คำว่า ถูกใช้แทนคำว่า "นรก" ในภาษาอังกฤษ เช่น 
ตัวอย่าง: 
ในบางครั้ง หมายถึง ฮาเดส หรือ ชีโอล ในขณะที่ หมายถึง เกเฮนนา
งเวซอง

งเวซอง ([ŋwè zàʊɰ̃]) เป็นเมืองพักตากอากาศริมชายหาด ภาคอิรวดี ประเทศพม่า ห่างจากพะสิมไปทางตะวันตก ในปี พ.ศ. 2557 งเวซอง มีประชากร 10,732 คน จากเมืองหลักย่างกุ้งมายังชายหาดนี้ ใช้เวลาขับรถโดยประมาณ 5 ชั่วโมง รถบัสออกเดินทางเวลา 6.00 น. และ 21.30 น. จากหน้าสถานีรถไฟกลางย่างกุ้ง เริ่มเปิดให้บริการในเดือนมีนาคม พ.ศ. 2543 งเวซองเป็นชายหาดใหม่และเป็นที่นิยมมากกว่าชายหาดช่องตาที่อยู่ใกล้เคียง และออกแบบมาเพื่อดึงดูดผู้มีงบใช้จ่ายช่วงวันหยุดสูง
การท่องเที่ยว.
หาดทรายสีเงินทอดยาว พร้อมสิ่งอำนวยความสะดวกที่ทันสมัยทำให้ งเวซอง เป็นจุดหมายปลายทางยอดนิยมสำหรับนักท่องเที่ยวที่มักไม่จำกัดงบประมาณในพม่าตอนล่าง งเวซองยังมีสิ่งให้พัฒนาอีกมาก ตัวเลือกสำหรับกิจกรรมยามค่ำคืนยังคงมีน้อย แม้แต่ตามมาตรฐานของคนในท้องถิ่น ชายหาดช่องตาและชายหาดงะปะลีมีกิจกรรมยามค่ำคืนให้เลือกมากกว่า ค่ายฝึกช้างที่อยู่ใกล้เคียงเป็นแหล่งท่องเที่ยวหลักในตอนกลางวันที่งเวซอง
หมู่เกาะคาลเวนตูรัสเป็นกลุ่มเกาะเล็ก ๆ ที่อยู่ห่างจาก Broken Point ไปทางตะวันตกประมาณ 9 กม
กีฬา.
ในซีเกมส์ 2013 งเวซองเป็นเจ้าภาพจัดการแข่งขันเรือใบ
หมู่เกาะคาลเวนตูรัส

หมู่เกาะคาลเวนตูรัส เป็นหมู่เกาะเล็ก ๆ นอกชายฝั่งภาคอิรวดี ประเทศพม่า
ภูมิศาสตร์.
หมู่เกาะคาลเวนตูรัสตั้งอยู่ห่าง ไปทางตะวันตกจาก Broken Point ซึ่งเป็นแหลมทางเหนืองเวซอง
กระบวนการบูตของอุปกรณ์แอนดรอยด์

กระบวนการบูตของอุปกรณ์ แอนดรอยด์ เริ่มต้นตั้งแต่การเปิดเครื่อง SoC (ระบบบนชิป) และสิ้นสุดลงเมื่อ หน้าจอหลัก ปรากฏขึ้น หรือโหมดพิเศษเช่น การกู้คืน และ บูตอย่างรวดเร็ว กระบวนการบูตของอุปกรณ์ที่ใช้ แอนดรอยด์ ได้รับอิทธิพลจากการออกแบบเฟิร์มแวร์ของผู้ผลิต SoC
ภูมิหลัง.
ณ ปี 2018 SoC ของตลาด แอนดรอยด์ 90% ได้รับการจัดหาโดย ควอลคอมม์, ซัมซุง หรือ มีเดียเทก ผู้จำหน่ายรายอื่นได้แก่ ร็อคชิป, มาร์เวล, อินวิเดีย และก่อนหน้านี้คือ เท็กซัสอินสทรูเมนท์ส
ประวัติ.
Verified boot ซึ่ง เป็นมาตรการรักษาความปลอดภัยในการบูต ได้รับการแนะนำพร้อมกับ แอนดรอยด์ คิทแคท 
ขั้นตอน.
บูตโหลดเดอร์หลัก.
บูตโหลดเดอร์หลัก (PBL) ซึ่งเก็บไว้ใน Boot ROM เป็นขั้นตอนแรกของกระบวนการบูต โค้ดนี้เขียนโดยผู้ผลิตชิปเซ็ต 
PBL ตรวจสอบความถูกต้องของขั้นตอนถัดไป
ในสมาร์ทโฟน ซัมซุง นั้น Samsung Secure Boot Key (SSBK) จะถูกใช้โดย ROM บูตเพื่อตรวจสอบขั้นตอนต่อไป 
บน SoC จาก ควอลคอมม์ คุณสามารถเข้าสู่ โหมดดาวน์โหลดฉุกเฉินของ ควอลคอมม์ ได้จากตัวบูตโหลดเดอร์หลัก
หากการตรวจสอบ บูตโหลดเดอร์ รองล้มเหลว จะเข้าสู่ EDL </link>[ "" ]
บูตโหลดเดอร์รอง.
เนื่องจากพื้นที่ใน ROM บูตมีจำกัด จึงใช้ บูตโหลดเดอร์ รองบน eMMC หรือ eUFS ตัวโหลดบูตรองจะเริ่มต้น TrustZone 
ตัวอย่างเช่น บน ควอลคอมม์ MSM8960 บูตโหลดเดอร์ รอง 1 จะโหลด บูตโหลดเดอร์ รอง 2 บูตโหลดเดอร์ รอง 2 โหลด TrustZone และ บูตโหลดเดอร์ รอง 3 
ปัจจุบันควอลคอมม์เรียก SBL ว่า XBL และเป็นการใช้งานแบบ UEFI
ควอลคอมม์ใช้ LK (Little Kernel) หรือ XBL (eXtensible Bootloader), มีเดียเทก ใช้ Das U-Boot Little Kernel คือ ไมโครเคอร์เนล สำหรับ อุปกรณ์ฝังตัว ซึ่งได้รับการปรับเปลี่ยนโดย ควอลคอมม์ เพื่อใช้เป็นบูตโหลดเดอร์ 
Aboot.
แอนดรอยด์ บูตโหลดเดอร์ (Aboot) ซึ่งใช้งานอินเทอร์เฟซ ฟาสต์บูต (ซึ่งไม่มีในอุปกรณ์ ซัมซุง) Aboot ตรวจสอบความถูกต้องของพาร์ติชันการบูตและการกู้คืน โดยการกดปุ่มผสมที่เฉพาะเจาะจง อุปกรณ์ก็สามารถบูตเข้าสู่ โหมดการกู้คืน ได้ จากนั้น Aboot จะโอนการควบคุมไปยังเคอร์เนล ลีนุกซ์
เคอร์เนล และ initramfs.
initramfs เป็นไฟล์เก็บถาวร cpio ที่ผ่านการบีบอัดด้วย gzip ซึ่งมีระบบไฟล์รูทขนาดเล็ก ประกอบด้วย init ซึ่งจะถูกดำเนินการ เคอร์เนล แอนดรอยด์ เป็นเวอร์ชันปรับเปลี่ยนของเคอร์เนล Linux Init จะทำการ mount พาร์ติชัน dm-verity ตรวจสอบความสมบูรณ์ของพาร์ติชันที่ระบุไว้ในไฟล์ fstab dm-verity คือโมดูลเคอร์เนล Linux ที่ถูกเปิดตัวโดย กูเกล ใน แอนดรอยด์ ตั้งแต่เวอร์ชัน 4.4 การใช้งานสต็อกรองรับการยืนยันแบบบล็อกเท่านั้น แต่ ซัมซุง ได้เพิ่มการรองรับสำหรับไฟล์แล้ว 
ไซโกต.
ไซโกต ถูกสร้างขึ้นโดยกระบวนการ init ซึ่งรับผิดชอบในการเริ่มแอปพลิเคชัน แอนดรอยด์ และกระบวนการบริการ มันโหลดและเริ่มต้นคลาสที่ควรจะใช้บ่อยมากลงในฮีป เช่นโครงสร้างข้อมูล dex ของไลบรารี หลังจากที่ ไซโกต เริ่มทำงาน มันจะฟังคำสั่งจากซ็อกเก็ต เมื่อต้องการเริ่มต้นแอปพลิเคชันใหม่ คำสั่งจะถูกส่งไปยัง ไซโกต ซึ่งดำเนินการเรียกระบบ fork</link>[ "" ]
เลย์เอาต์พาร์ติชัน.
ระบบแอนดรอยด์แบ่งออกเป็นพาร์ติชั่นต่างๆ 
แพลตฟอร์มควอลคอมม์ใช้ประโยชน์จากตารางพาร์ติชั่นGUID ข้อกำหนดนี้เป็นส่วนหนึ่งของข้อกำหนด UEFI แต่ไม่ได้ขึ้นอยู่กับเฟิร์มแวร์ UEFI
การประท้วงในประเทศเกาหลีใต้ พ.ศ. 2567

การประท้วงในประเทศเกาหลีใต้ พ.ศ. 2567 เป็นการประท้วงอย่างต่อเนื่องเพื่อเรียกร้องให้ประธานาธิบดียุน ซอก ยอล ของเกาหลีใต้ลาออก การประท้วงเริ่มต้นขึ้นเมื่อยุนประกาศกฎอัยการศึกทั่วประเทศ การประท้วงลดระดับลงเมื่อยุนประกาศว่ากฎอัยการศึกสิ้นสุดลง แต่ได้เพิ่มความเข้มข้นอีกในเวลาต่อมา สหรัฐอเมริกา ประกาศเตือนพลเมืองของตนไม่ควรเข้าใกล้บริเวณที่มีการประท้วง เนื่องจากการประท้วงอาจลุกลามอย่างรวดเร็วจนควบคุมไม่ได้ คาดว่าจะมีการประท้วงเพิ่มขึ้นในวันที่ 4 ธันวาคม
เส้นเวลา.
3 ธันวาคม.
การประท้วงเริ่มต้นขึ้นเมื่อประธานาธิบดีเกาหลีใต้ ยุน ซอก ยอล ประกาศกฎอัยการศึกทั่วประเทศ โดยอ้างว่ามีความจำเป็นเพื่อกำจัดกองกำลังที่ "ต่อต้านรัฐ" และ "สนับสนุนเกาหลีเหนือ" คำประกาศนี้ทำให้เกิดการประท้วงที่รัฐสภาเกาหลีใต้ ซึ่งผู้ประท้วงได้ปะทะกับตำรวจ ทหารที่รัฐสภาก็พยายามบุกเข้าไปแต่สุดท้ายก็ล้มเหลว ผู้ประท้วงยังเรียกร้องให้ลาออกและจับกุมยุน และตะโกนว่า "สาธารณรัฐเกาหลีใต้จงเจริญ"
4 ธันวาคม.
สหภาพแรงงานที่ใหญ่ที่สุดของเกาหลี กำลังวางแผนหยุดงานในเกาหลีใต้จนกว่ายุนจะลาออกจากตำแหน่งประธานาธิบดี
ดนตรีเกาหลีใต้ใน พ.ศ. 2568

บทความต่อไปนี้คือรายการเหตุการณ์และการวางจำหน่ายที่สำคัญที่เกิดขึ้น หรือที่คาดว่าจะเกิดขึ้นในปี ค.ศ. 2024 ในวงการดนตรีของประเทศเกาหลีใต้
เปิดตัวและยุบวงใน พ.ศ. 2568.
กลุ่มเปิดตัว.
<templatestyles src="Div col/styles.css"/>
เปิดตัวศิลปินเดี่ยว.
<templatestyles src="Div col/styles.css"/>
ยุบวง.
<templatestyles src="Div col/styles.css"/>
สามคนผัวเมีย

สามคนผัวเมีย เป็นภาพยนตร์ไทยแนวจินตนิยม ดรามา ขนาด 35 มม. พากย์เสียงในฟิล์ม ปี 2521 จากการกำกับของวีระประวัติ วงศ์พัวพันธ์ นำแสดงโดยสรพงศ์ ชาตรี, นันทนา เงากระจ่าง และพิศาล อัครเศรณี เข้าฉายครั้งแรกเมื่อวันที่ 27 มกราคม 2521
เนื้อเรื่อง.
เรื่องราวความรักสามเส้า 1 หญิง 2 ชายของ เสาวนุช (นันทนา เงากระจ่าง) หญิงสาวที่ต้องเลือกว่าจะรักใครระหว่าง รณชัย (สรพงศ์ ชาตรี) อดีตคนรักที่ทำให้เธอผิดหวังที่กลับเข้ามาในชีวิตของเธออีกครั้ง กับ ธเนศ (พิศาล อัครเศรณี) พ่อม่ายลูกติดซึ่งเป็นอดีตสามีของเสาวนุชที่ไม่ยอมหย่าง่าย ๆ นอกจากนี้ยังเกิดปัญหาตามขึ้นมาอีกเมื่อจู่ ๆ เสาวนุชท้องขึ้นมาจึงเกิดข้อสงสัยว่าใครกันแน่คือพ่อของลูกในท้องของเสาวนุช สรุปแล้วเสาวนุชจะเลือกใครและใครกันแน่คือพ่อของลูกในท้องของเสาวนุช
วิกฤตการณ์รัฐธรรมนูญ

ในทางรัฐศาสตร์ วิกฤตการณ์รัฐธรรมนูญ คือปัญหาหรือความขัดแย้งในการทำงานของรัฐบาล ซึ่ง รัฐธรรมนูญหรือกฎหมายควบคุมพื้นฐานอื่นๆ ไม่สามารถแก้ไขได้ คำจำกัดความนี้มีหลายรูปแบบ ตัวอย่างเช่น มีการอธิบายว่าเป็นวิกฤตการณ์ที่เกิดขึ้นจากความล้มเหลว หรืออย่างน้อยก็มีความเสี่ยงสูงที่จะล้มเหลวของรัฐธรรมนูญในการบังคับใช้ วิกฤตอาจเกิดขึ้นได้จากสาเหตุที่เป็นไปได้หลายประการ ตัวอย่างเช่น รัฐบาลอาจต้องการผ่านกฎหมายที่ขัดต่อรัฐธรรมนูญ รัฐธรรมนูญอาจไม่สามารถให้คำตอบที่ชัดเจนสำหรับสถานการณ์เฉพาะได้ รัฐธรรมนูญอาจชัดเจนแต่การปฏิบัติตามนั้นอาจไม่สามารถทำได้ในทางการเมือง สถาบันของรัฐบาลเองอาจล้มเหลวหรือไม่สามารถปฏิบัติตามกฎหมายได้ หรือเจ้าหน้าที่ในรัฐบาลอาจหาเหตุผลในการหลีกเลี่ยงการจัดการกับปัญหาที่ร้ายแรงโดยอาศัยการตีความกฎหมายอย่างแคบ ๆ ตัวอย่างเฉพาะ ได้แก่ วิกฤตการณ์รัฐธรรมนูญการลงคะแนนเสียงของคนผิวสีในแอฟริกาใต้ช่วงคริสตทศวรรษ 1950 การแยกตัวของรัฐทางใต้ในสหรัฐอเมริกา ในปี ค.ศ. 1860 และ 1861 การปลดรัฐบาลกลางออสเตรเลีย ในปี ค.ศ. 1975 และวิกฤตการณ์ยูเครนในปี 2007 ถึงแม้ว่าสหราชอาณาจักรแห่งบริเตนใหญ่และไอร์แลนด์เหนือ จะไม่มีรัฐธรรมนูญที่เป็นประมวล แต่ก็ถือว่ามีรัฐธรรมนูญที่ยังไม่ได้ประมวล และปัญหากับวิกฤตการณ์ต่าง ๆ ในสหราชอาณาจักรและประเทศในสังกัดก็ยังมีการเรียกว่าวิกฤตทางรัฐธรรมนูญ
วิกฤตการณ์ทางรัฐธรรมนูญอาจเกิดขึ้นจากข้อขัดแย้งระหว่างฝ่ายต่าง ๆ ของรัฐบาล ข้อขัดแย้งระหว่างรัฐบาลกลางและรัฐบาลท้องถิ่น หรือเพียงข้อขัดแย้งระหว่างกลุ่มต่าง ๆ ภายในสังคม ในระหว่างการบริหารราชการแผ่นดิน วิกฤตการณ์เกิดขึ้นเมื่อฝ่ายหนึ่งฝ่ายใดหรือมากกว่านั้นในข้อพิพาททางการเมือง จงใจเลือกที่จะละเมิดกฎหมายรัฐธรรมนูญ หรือละเมิดธรรมเนียมรัฐธรรมนูญที่ไม่ได้เขียนขึ้น หรือโต้แย้งการตีความกฎหมายรัฐธรรมนูญหรือประเพณีทางการเมืองที่ถูกละเมิด ตัวอย่างเช่น กรณีเอ็กซ์วายแซด ซึ่งเกี่ยวข้องกับการติดสินบนเจ้าหน้าที่ฝรั่งเศสโดยคณะกรรมาธิการอเมริกันที่ถูกส่งไปเพื่อรักษาสันติภาพระหว่าง ฝรั่งเศส และสหรัฐอเมริกา เหตุการณ์ดังกล่าวถูกตีพิมพ์ในสื่อสิ่งพิมพ์ของอเมริกาและก่อให้เกิดวิกฤตการณ์นโยบายต่างประเทศ ซึ่งส่งผลให้มีการตราพระราชบัญญัติคนต่างด้าวและการกบฏ การคัดค้านต่อพระราชบัญญัติเหล่านี้ในรูปแบบของมติในรัฐเวอร์จิเนียและเคนตักกี้ อ้างว่าพระราชบัญญัติเหล่านี้ละเมิดเสรีภาพในการพูด และเรียกร้องให้รัฐต่าง ๆ ปฏิเสธการบังคับใช้ เนื่องจากพระราชบัญญัติเหล่านี้ละเมิดรัฐธรรมนูญ 
เมื่อวิกฤติเกิดขึ้นเนื่องจากรัฐธรรมนูญมีความคลุมเครือทางกฎหมาย การแก้ปัญหาขั้นสุดท้ายมักจะสร้างบรรทัดฐานทางกฎหมายเพื่อแก้ไขวิกฤติการณ์ในการบริหารรัฐธรรมนูญในอนาคต เช่นเดียวกับกรณีการสืบทอดตำแหน่งประธานาธิบดีของสหรัฐอเมริกาของ จอห์น ไทเลอร์ ซึ่งกำหนดให้ผู้สืบทอดตำแหน่งประธานาธิบดีต้องรับตำแหน่งโดยไม่มีข้อจำกัดใดๆ ในทางการเมือง วิกฤตการณ์ทางรัฐธรรมนูญอาจนำไปสู่ภาวะหยุดชะงักทางการบริหาร และในที่สุดรัฐบาลก็ล่มสลาย สูญเสียความชอบธรรมทางการเมือง หรืออาจเกิดสงครามกลางเมืองได้ วิกฤตการณ์ทางรัฐธรรมนูญนั้นแตกต่างจากการกบฏ ซึ่งเกิดขึ้นเมื่อกลุ่มการเมือง "ภายนอก" รัฐบาลท้าทายอำนาจอธิปไตยของรัฐบาล เช่น ใน"การทำรัฐประหาร" หรือ การปฏิวัติ ที่นำโดยกองทหารหรือพลเรือน
ในประเทศไทยหลังปี พ.ศ. 2544 วิกฤติการณ์รัฐธรรมนูญที่สำคัญเกิดขึ้นในปี พ.ศ. 2548–49 และ พ.ศ. 2551
ปางหลวง

ปางหลวง เป็นเมืองในอำเภอดอยแหลม จังหวัดดอยแหลม รัฐฉาน ประเทศเมียนมา เป็นที่ตั้งของสถาบันการศึกษาอย่างมหาวิทยาลัยปางหลวง สถาบันเทคโนโลยี สถาบันคอมพิวเตอร์ มีประชากรประมาณ 19,000 คน
ในอดีตเคยเป็นสถานที่จัดการการประชุมและลงนามความตกลงปางหลวงในปี 1947 ระหว่างอังกฤษและหลายกลุ่มชาติพันธุ์ ด้วยเหตุนี้ ปางหลวงจึงเป็นสถานที่อันเป็นสัญลักษณ์แห่งการก่อตั้งสหภาพพม่า และเคยเป็นเมืองที่ถูกต่อสู้แย่งชิงระหว่างกองทัพเมียนมาและสภาเพื่อการกอบกู้รัฐฉาน
กุ๋นเหง

กุ๋นเหง เป็นเมืองในจังหวัดดอยแหลม รัฐฉาน ประเทศเมียนมา มีประชากรประมาณ 7,000 คน กุ๋นเหงได้รับฉายาว่าเป็นเมืองพันเกาะ เนื่องจากตั้งอยู่ริมแม่น้ำป๋าง (สาขาของแม่น้ำสาละวิน) บริเวณนี้มีเกาะนับพันเกาะกลางแม่น้ำ อย่างไรก็ตาม ในอนาคตเมื่อมีการก่อสร้างเขื่อนเมืองโต๋นจนแล้วเสร็จ เกาะจำนวนมากจะจมอยู่ใต้น้ำ
ในปี 1998 ชาวไทใหญ่ในกุ๋นเหงถูกทหารพม่าสังหารหมู่เสียชีวิต 56 ราย
โคแนนเอกไซลส์

โคแนนเอกไซลส์  เป็นวิดีโอเกมเอาชีวิตรอดที่พัฒนาและเผยแพร่โดยบริษัทฟันคมสำหรับเพลย์สเตชัน 4, วินโดวส์ และเอกซ์บอกซ์วัน เกมดังกล่าวมีฉากอยู่ในโลกของ"โคแนน เดอะบาร์บาเรียน" โดยตัวละครที่เล่นได้ที่ทำตามสั่งได้รับการช่วยเหลือจากโคแนน ซึ่งเป็นจุดเริ่มต้นการเดินทางของพวกเขา โดยเวอร์ชันเกมระหว่างการพัฒนาของเกมนี้ได้เปิดตัวในช่วงต้น ค.ศ. 2017 และวางจำหน่ายก่อนกำหนดในวันที่ 8 พฤษภาคม ค.ศ. 2018 ส่วนเกมเวอร์ชันปรับปรุงสำหรับเอกซ์บอกซ์ซีรีส์เอกซ์และซีรีส์เอสได้เปิดตัวเมื่อวันที่ 8 มิถุนายน ค.ศ. 2021
รูปแบบการเล่น.
หลักการพื้นฐานที่สุดของเกม"โคแนนเอกไซลส์"คือการเอาชีวิตรอดในยุคไฮบอเรียก่อนประวัติศาสตร์ที่สมมติขึ้น ตัวละครผู้เล่นจะเริ่มจากการถูกตัดสินว่ามีความผิดในอาชญากรรมต่าง ๆ โดยถูกตัดสินประหารชีวิต และถูกตรึงกางเขนภายใต้แสงแดดที่แผดเผาในทะเลทราย กระทั่งตัวละครผู้เล่นได้รับการช่วยเหลือโดยโคแนน และเนื่องจากเป็นผู้ถูกเนรเทศ จึงต้องออกเดินทางในดินแดนแห่งการเนรเทศ ซึ่งเป็นภูมิประเทศทะเลทรายอันโหดร้าย ส่วนการอัปเดตในภายหลังได้เพิ่มชีวนิเวศที่เรียกว่าโฟรเซินนอร์ธ ซึ่งได้เพิ่มองค์ประกอบสำหรับสร้างชุดเกราะ และดินแดนสำหรับสำรวจ นอกจากนี้ยังเพิ่มแร่ดาวตกซึ่งใช้ในการสร้างเกราะที่แข็งแกร่ง รวมถึงเครื่องมือและอาวุธที่ดีขึ้น ตลอดจนมีการเพิ่มชีวนิเวศเพิ่มเติม คือไฮแลนส์ใน ค.ศ. 2017 และพื้นที่ภูเขาไฟระดับสูงได้ตามมาในไตรมาสที่ 2 ค.ศ. 2018 ในภูมิภาคเหนือสุดของแผนที่เกม ส่วนเสริมใหม่ล่าสุดนี้เพิ่มออบซิเดียน ซึ่งใช้ในการสร้างเครื่องมือและอาวุธอันทรงพลังที่เทียบเคียงได้กับแร่ดาวตก ส่วนชีวนิเวศเพิ่มเติมสามแห่ง (ได้แก่ ซาแวนา, ฟลัดแลนส์ และแอชแลนส์) ได้รับการเพิ่มเข้าไปในเกมด้วยการเปิดตัวไอล์ออฟซิปตาห์ ซึ่งเป็นเนื้อหาเสริมที่ดาวน์โหลดได้ในไตรมาสแรกของ ค.ศ. 2021 และตามที่เยนส์ เอริค ซึ่งเป็นผู้จัดการชุมชนของบริษัทฟันคมกล่าว เกมที่สร้างเสร็จแล้วนี้จะมีพื้นที่ประมาณ 53 ตร.กม.
การสร้างตัวละคร.
"โคแนนเอกไซลส์"มีตัวเลือกการปรับแต่งหลายประการ เช่น เพศ, เสียง ตลอดจนแถบเลื่อนคุณลักษณะทางกายภาพสำหรับทั้งศีรษะและลำตัว เกมนี้สามารถเลือกเผ่าพันธุ์ต่าง ๆ ได้หลายเผ่า เช่น ชิมเมเรีย, สตีเจีย, ไฮบอเรีย, นอร์ดไฮเมอร์ และอื่น ๆ แต่ที่น่าถกเถียงกว่านั้นคือ เกมดังกล่าวยังมีแถบเลื่อนสำหรับขนาดหน้าอกและอวัยวะเพศชายให้เลือกใช้ ซึ่งอย่างหลังถูกเซ็นเซอร์โดยคณะกรรมการจัดเรตสื่อซอฟต์แวร์บันเทิงในทวีปอเมริกาเหนือ
โกปาลิเบร์ตาโดเรส 2024

โกปาลิเบร์ตาโดเรส 2024  เป็นการแข่งขันโกปาลิเบร์ตาโดเรส ครั้งที่ 65 (เรียกอีกอย่างว่า "Copa Libertadores") ซึ่งเป็นการแข่งขันฟุตบอลระดับสโมสรที่สำคัญที่สุดของอเมริกาใต้จัดโดยคอนเมบอล การแข่งขันเริ่มในวันที่ 6 กุมภาพันธ์และสิ้นสุดในวันที่ 30 พฤศจิกายน ค.ศ. 2024 รอบชิงชนะเลิศแข่งขันที่เอสตาดิโอ โมเนวเมนตัล ในบัวโนสไอเรส ประเทศอาร์เจนตินา
สโมสรโบตาโฟโกของบราซิล คว้าแชมป์โกปาลิเบร์ตาโดเรสเป็นครั้งแรกในการแข่งขันครั้งนี้ โดยเอาชนะทีมจากชาติบราซิล แอตเลติโกมิไนโร ด้วยคะแนน 3–1 ในรอบชิงชนะเลิศ ในฐานะทีมชนะเลิศของโกปาลิเบร์ตาโดเรส 2024 โบตาโฟโกได้รับสิทธิ์ในการแข่งขันกับทีมชนะเลิศของโกปาซูดาเมริกานา 2024 ในเรโกปาซูดาเมริกานา 2025 นอกจากนี้ พวกเขายังผ่านเข้ารอบแบ่งกลุ่มฟีฟ่าอินเตอร์คอนติเนนตัลคัพ 2024, ฟุตบอลชิงแชมป์สโมสรโลก 2025 และ โคปาลิเบอร์ตาดอเรส 2025 โดยอัตโนมัติ
ฟลูมิเนนเซ่ เป็นแชมป์เก่า แต่ตกรอบโดยอัตเลติโก มิเนโร่ในรอบก่อนรองชนะเลิศ
นัดนี้นี้ต้องพบกับความสูญเสียจากการเสียชีวิตของ ฆวน อิซเกียร์โด นักฟุตบอลชาวอุรุกวัยที่เล่นให้กับนาซิโอนาลในรอบ 16 ทีมสุดท้ายที่พบกับเซา เปาโล อิซเกียร์โดล้มลงบนสนามเนื่องจากภาวะหัวใจเต้นผิดจังหวะและเสียชีวิตที่โรงพยาบาลห้าวันหลังจากเหตุการณ์
ตำบลชอนสมบูรณ์

ชอนสมบูรณ์ เป็นตำบลในอำเภอหนองม่วง จังหวัดลพบุรี พื้นที่เดิมอยู่ในเขตการปกครองของตำบลชอนสารเดช และตำบลมหาโพธิ
ที่ตั้งและอาณาเขต.
ตำบลชอนสมบูรณ์ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ชอนสมบูรณ์ เดิมเป็นพื้นที่เขตตำบลชอนสารเดช และตำบลมหาโพธิ อำเภอโคกสำโรง พ.ศ. 2514 นายยุทธ หนุนภักดี ผู้ว่าราชการจังหวัดลพบุรี ประกาศแยกพื้นที่หมู่ 16 บ้านชอนตะเคียน, หมู่ 17 บ้านหนองตาอ้น, หมู่ 20 บ้านหนองกลาง และหมู่ 26 บ้านหนองไทร ของตำบลชอนสารเดช รวมกับหมู่ 10 บ้านชอนสมบูรณ์, หมู่ 11 บ้านหนองขาม, หมู่ 15 บ้านคุ้งลาน และหมู่ 16 บ้านหนองคู ของตำบลมหาโพธิ รวม 8 หมู่บ้าน มาตั้งเป็น ตำบลชอนสมบูรณ์
ต่อมาทางราชการประกาศแยกพื้นที่ตำบลชอนสมบูรณ์ ของอำเภอโคกสำโรง ไปเป็นส่วนหนึ่งของอำเภอที่จัดตั้งขึ้นใหม่ คือ อำเภอหนองม่วง จนถึงปัจจุบัน
การปกครองส่วนภูมิภาค.
การปกครองส่วนภูมิภาค.
ตำบลชอนสมบูรณ์แบ่งพื้นที่การปกครองออกเป็น 12 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลชอนสมบูรณ์เดิมมีฐานะเป็นสภาตำบลชอนสมบูรณ์ ในปี พ.ศ. 2517 ต่อมาปี พ.ศ. 2538 สภาตำบลชอนสมบูรณ์มี 12 หมู่บ้าน พื้นที่ 97.98 ตารางกิโลเมตร ประชากร 4,801 คน และ 1,274 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลชอนสมบูรณ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลชอนสมบูรณ์
โจจิ ยานามิ

โจจิ ยานามิ (; โรมาจิ: "Yanami Jōji", 30 สิงหาคม 1931 – 3 ธันวาคม 2021) ชื่อจริง ชิเงมิตสึ ชิราโตะ (白土 繁満) เป็น นักแสดง นักพากย์ และ ผู้บรรยาย ชาวญี่ปุ่น เกิดในแมนจูเรีย เติบโตในเมืองอีซึกะ และ เมืองฟุกุโอกะ จังหวัดฟุกุโอกะ สังกัดอาโอนิโปรดักชัน
ตำบลหนองแขม (อำเภอโคกสำโรง)

หนองแขม เป็นตำบลในอำเภอโคกสำโรง จังหวัดลพบุรี พื้นที่เดิมอยู่ในเขตการปกครองของตำบลชอนสารเดช
ที่ตั้งและอาณาเขต.
ตำบลหนองแขม มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
หนองแขม เดิมเป็นหมู่บ้านในเขตตำบลชอนสารเดช อำเภอโคกสำโรง พ.ศ. 2527 ทางจังหวัดลพบุรีได้ประกาศแยกพื้นที่หมู่ 1 บ้านท่าม่วง, หมู่ 6 บ้านหนองไผ่, หมู่ 7 บ้านชอนขุด, หมู่ 8 บ้านช่องแค, หมู่ 9 บ้านพุน้ำทิพย์, หมู่ 11 บ้านหนองข่อย, หมู่ 12 บ้านกลุ่มสิงห์, หมู่ 13 บ้านหนองแขม, หมู่ 16 บ้านใหม่พัฒนา, หมู่ 17 บ้านหนองไผ่เหลือง และหมู่ 18 บ้านหนองจับเขียด ของตำบลชอนสารเดช รวม 11 หมู่บ้าน มาตั้งเป็น ตำบลหนองแขม
การปกครองส่วนภูมิภาค.
การปกครองส่วนภูมิภาค.
ตำบลหนองแขมแบ่งพื้นที่การปกครองออกเป็น 13 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลหนองแขมเดิมมีฐานะเป็นสภาตำบลหนองแขมหลังจากจัดตั้งตำบลขึ้น ต่อมาปี พ.ศ. 2538 สภาตำบลหนองแขมมี 11 หมู่บ้าน พื้นที่ 65.56 ตารางกิโลเมตร ประชากร 4,919 คน และ 1,287 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลหนองแขมอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองแขม
โรงไฟฟ้า

โรงไฟฟ้า (power plant, generating station หรือ generating plant) คือโรงงานสำหรับผลิตพลังงานไฟฟ้า โดยทั่วไปโรงไฟฟ้าจะเชื่อมต่อกับโครงข่ายไฟฟ้า
โรงไฟฟ้าหลายแห่งจะมีเครื่องกำเนิดไฟฟ้าหนึ่งเครื่องหรือมากกว่า ซึ่งเป็นเครื่องจักรชนิดหมุนที่แปลงพลังงานกลให้เป็นพลังงานไฟฟ้าสามเฟส การเคลื่อนที่จะสัมพันธ์กันระหว่างสนามแม่เหล็กและตัวนำไฟฟ้า ทำให้เกิดกระแสไฟฟ้า
แหล่งพลังงานที่ใช้สำหรับเครื่องกำเนิดไฟฟ้ามีความหลากหลายมาก โรงไฟฟ้าส่วนใหญ่ในโลกเผา เชื้อเพลิงฟอสซิล เช่น ถ่านหิน น้ำมัน และก๊าซธรรมชาติ แหล่งพลังงานคาร์บอนต่ำ ได้แก่ พลังงานนิวเคลียร์ และการใช้พลังงานหมุนเวียน เช่น พลังงาน แสงอาทิตย์ พลังงานลม พลังงาน ความร้อนใต้พิภพ และพลังงานไฟฟ้าพลังน้ำ
ไฟฟ้าพลังน้ำ

ไฟฟ้าพลังน้ำ (หรือ hydroelectric power) คือ พลังงานไฟฟ้าที่ผลิตจากพลังงานน้ำ มีการผลิตพลังงานไฟฟ้าจากน้ำในโลกนี้ร้อยละ 15 หรือเกือบ 4,210 TWh ใน ค.ศ. 2023 ซึ่งมากกว่าพลังงานทดแทนอื่น ๆ ทั้งหมดรวมกัน และยังมากกว่าพลังงานนิวเคลียร์อีกด้วย พลังงานน้ำสามารถให้พลังงานไฟฟ้าคาร์บอนต่ำได้ในปริมาณมากตามความต้องการ ซึ่งทำให้เป็นองค์ประกอบสำคัญในการสร้างระบบจ่ายไฟฟ้าที่ปลอดภัยและสะอาด โรงไฟฟ้าพลังน้ำที่มีเขื่อนและอ่างเก็บน้ำ ถือเป็นแหล่งพลังงานที่มีความยืดหยุ่น เนื่องจากสามารถเพิ่มหรือลดปริมาณไฟฟ้าที่ผลิตได้ภายในไม่กี่วินาทีหรือไม่กี่นาทีเพื่อตอบสนองความต้องการไฟฟ้าที่เปลี่ยนแปลงไป เมื่อมีการก่อสร้างโรงไฟฟ้าพลังน้ำแล้ว จะไม่ก่อให้เกิดขยะโดยตรง และจะปล่อยก๊าซเรือนกระจกน้อยกว่าโรงไฟฟ้าพลังงานฟอสซิลอย่างมาก อย่างไรก็ตาม เมื่อสร้างขึ้นในพื้นที่ป่าฝน ที่ราบลุ่ม ซึ่งส่วนหนึ่งของป่าน้ำท่วมถึง อาจมีการปล่อยก๊าซเรือนกระจกออกมาในปริมาณมาก
แร็กไทม์

แร็กไทม์ (สามารถสะกดได้ว่า rag-time หรือ rag time) เป็นรูปแบบดนตรีที่รุ่งเรืองสูงสุดในช่วงคริสต์ทศวรรษ 1890 ถึง 1910 ลักษณะเด่นคือ จังหวะที่ขืน (syncopation) หรือ "ไม่สม่ำเสมอ" แร็กไทม์ได้รับความนิยมในช่วงต้นคริสต์ศตวรรษที่ 20 โดยนักประพันธ์เพลง เช่น สก็อต จอปลิน, เจมส์ สก็อต และ โจเซฟ แลมบ์ เพลงแร็กไทม์ (มักเรียกว่า "แร็ก") โดยทั่วไปแต่งขึ้นและเล่นด้วยเปียโน แม้ว่าแนวเพลงดังกล่าวจะได้รับการดัดแปลงให้เหมาะกับเครื่องดนตรีและสไตล์ต่าง ๆ ก็ตาม
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย, อำเภอเชียงแสน และอำเภอเชียงของ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเทิง, อำเภอพาน, อำเภอเวียงป่าเป้า, อำเภอแม่สรวย, อำเภอป่าแดด, อำเภอเวียงชัย และกิ่งอำเภอพญาเม็งราย
ศิลปะไร้มายา

ศิลปะไร้มายา  โดยทั่วไปคือ ทัศนศิลป์ที่สร้างสรรค์โดยบุคคลที่ขาดการศึกษาและการฝึกอบรมอย่างเป็นทางการแบบที่ศิลปินมืออาชีพต้องผ่าน (ทั้งด้านกายวิภาคศาสตร์ ประวัติศาสตร์ศิลปะ เทคนิค ทัศนมิติ วิธีการมอง)
แตกต่างจากศิลปะพื้นบ้าน ศิลปะไร้มายาไม่ได้มาจากบริบททางวัฒนธรรมหรือประเพณีที่เป็นที่นิยม อย่างน้อยก็ในเศรษฐกิจขั้นสูงและตั้งแต่การปฏิวัติการพิมพ์ ความตระหนักถึงประเพณี ศิลปะ ท้องถิ่นเป็นสิ่งที่หลีกเลี่ยงไม่ได้ เนื่องจากแพร่กระจายผ่านงานพิมพ์ยอดนิยม และสื่ออื่น ๆ ศิลปินผู้มายาจะตระหนักถึงธรรมเนียมปฏิบัติทาง "ศิลปะชั้นสูง" เช่น ทัศนมิติ และธรรมเนียมองค์ประกอบศิลป์ แต่ไม่สามารถใช้สิ่งเหล่านี้ได้อย่างเต็มที่ หรือเลือกที่จะไม่ทำ ในทางตรงกันข้าม ศิลปะคนนอก ("art brut") หมายถึงผลงานที่อยู่ในบริบทที่คล้ายคลึงกัน แต่มีการสัมผัสกับโลกศิลปะกระแสหลักเพียงเล็กน้อยเท่านั้น
เลออน (ประเทศสเปน)

เลออน  เป็นเมืองและเทศบาลของประเทศสเปน เมืองหลักของจังหวัดเลออน ซึ่งเป็นส่วนหนึ่งของแคว้นปกครองตนเองกัสติยาและเลออน ทางตะวันตกเฉียงเหนือของคาบสมุทรไอบีเรีย มีประชากร 124,303 คน (2019) ถือเป็นเขตเทศบาลที่ใหญ่ที่สุดในจังหวัด ประชากรในเขตมหานคร รวมทั้งเขตซานอันเดรสเดลราบาเนโดและเขตเทศบาลขนาดเล็กอื่น ๆ มีจำนวนประมาณ 200,000 คน
ก่อตั้งขึ้นเพื่อเป็นค่ายทหารของกองวิกทริกซ์ที่ 6 (Legio VI Victrix) ราว 29 ปีก่อนคริสตกาล และสถานะเมืองค่ายทหาร ของกองเจมินาที่ 7 (Legio VII Gemina) ตั้งแต่ ค.ศ. 74 จากนั้นประชากรลดลงจากการพิชิตคาบสมุทรโดยราชวงศ์อุมัยยะฮ์ ต่อมา ค.ศ. 910 ถือเป็นจุดเริ่มต้นของหนึ่งในช่วงเวลาทางประวัติศาสตร์ที่โดดเด่นที่สุดช่วงหนึ่งของอาณาจักร เมื่อกลายมาเป็นเมืองหลวงของราชอาณาจักรเลออน ซึ่งมีส่วนร่วมอย่างแข็งขันในการยึดครองดินแดนคืน จากชาวมัวร์ และกลายมาเป็นหนึ่งในราชอาณาจักรของสเปนในยุคกลาง
เฆเรซเดลาฟรอนเตรา

เฆเรซเดลาฟรอนเตรา  หรือเรียกง่าย ๆ ว่า เฆเรซ เป็นเมืองและเทศบาลในจังหวัดกาดิซในแคว้นปกครองตนเองอันดาลูซิอา ประเทศสเปน ตั้งอยู่ทางตะวันตกเฉียงใต้ของคาบสมุทรไอบีเรีย ตั้งอยู่บนกัมปิญญาเดเฆเรซ ซึ่งเป็นที่ลุ่มภายในแผ่นดินซึ่งมีแม่น้ำกัวดาเลเตไหลผ่าน กึ่งกลางระหว่างมหาสมุทรแอตแลนติก แม่น้ำกัวดัลกิบีร์ และบริเวณตะวันตกของระบบภูเขาซับบาเอติก
ข้อมูลเมื่อ 2020[ [update]] เมืองมีประชากร 213,105 คน เฆเรซเป็นเทศบาลที่มีประชากรมากที่สุดของจังหวัดกาดิซ เขตเทศบาลครอบคลุมพื้นที่
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งลดลงจากการเลือกตั้งครั้งก่อนเมื่อ พ.ศ. 2519 2 ที่นั่ง ภายหลังจากการแยกพื้นที่บางส่วนของจังหวัดเชียงรายจัดตั้งเป็นจังหวัดพะเยา แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย, อำเภอเชียงแสน และอำเภอเชียงของ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเทิง, อำเภอพาน, อำเภอเวียงป่าเป้า, อำเภอแม่สรวย, อำเภอป่าแดด และกิ่งอำเภอเวียงชัย
จ๊อกแม้

<ns>0</ns>
 <revision>
 <parentid>11998405</parentid>
 <timestamp>2024-12-12T16:02:33Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12014315</origin>
 <model>wikitext</model>
 <format>text/x-wiki</format>
จ๊อกแม้ เป็นเมืองในจังหวัดจ๊อกแม้ รัฐฉาน ประเทศพม่า มีประชากรประมาณสี่หมื่นคน ตั้งอยู่ทางเหนือของตองจีประมาณ 282 กิโลเมตร และทางตะวันออกเฉียงเหนือของมัณฑะเลย์ประมาณ 172 กิโลเมตร
จ๊อกแม้ตั้งอยู่บนเส้นทางถนนและรถไฟระหว่าง มัณฑะเลย์–ล่าเสี้ยว ในอดีตสมัยถูกปกครองโดยอังกฤษ เคยเป็นศูนย์กลางการค้าใบชาจากตองแปงและพื้นที่ข้าเคียง ซึ่งมีชาวปะหล่องอาศัยอยู่จำนวนมาก ปัจจุบัน จ๊อกแม้เป็นทางผ่านสำหรับรถบรรทุกสินค้าไปมณฑลยูนนานของประเทศจีน
ภายหลังพฤศจิกายน 2023 สงครามกลางเมืองพม่าทวีความรุนแรง เกิดการต่อสู้ระหว่างกองทัพพม่าและชนกลุ่มน้อย โดยเฉพาะในรัฐฉาน ส่งผลให้ประชากรจำนวนมากในเขตชนบทข้างเคียงหลั่งไหลเข้าสู่จ๊อกแม้ ท้ายที่สุดในเดือนมิถุนายน 2024 กองทัพพม่าสูญเสียการควบคุมบริเวณนี้ให้แก่กองทัพปลดปล่อยชาติตะอ้อง
เทือกเขาเทารัส

เทือกเขาเทารัส (ตุรกี: "Toros Dağları" หรือ "Toroslar," Greek":" Ταύρος) เป็นเทือกเขาในภาคใต้ของประเทศตุรกี ซึ่งแบ่งเขตชายฝั่งทะเลเมดิเตอร์เรเนียนออกจากที่ราบสูงอานาโตเลีย ตอนกลาง เทือกเขานี้วิ่งไปตามเส้นโค้งจากทะเลสาบอีกีร์ดีร์ (Eğirdir) ทางทิศตะวันตกไปจนถึงตอนบนของแม่น้ำยูเฟรทีสและแม่น้ำไทกริสทางทิศตะวันออก เทือกเขานี้เป็นส่วนหนึ่งของระบบเทือกเขาอัลไพด์ (Alpide belt) ในยูเรเซีย
บัณฑิต รัชวัฒนะธานินทร์

บัณฑิต รัชวัฒนะธานินทร์ (4 มิถุนายน พ.ศ. 2481 - 23 พฤศจิกายน พ.ศ. 2566) เป็นนักหนังสือพิมพ์ชาวไทย เคยดำรงตำแหน่งประธานกิตติมศักดิ์สมาพันธ์นักหนังสือพิมพ์แห่งอาเซียน และอดีตบรรณาธิการหนังสือพิมพ์ภาษาอังกฤษรายวันบางกอกโพสต์ รวมถึงเคยดำรงตำแหน่งสำคัญในองค์กรด้านสื่อมวลชนและการค้าหลายแห่ง
ประวัติ.
บัณฑิต รัชวัฒนะธานินทร์ เกิดเมื่อวันที่ 4 มิถุนายม พ.ศ. 2481 ที่ตำบลยายชา อำเภอสามพราน จังหวัดนครปฐม เป็นบุตรของนายเนี่ยว ชุน ชาวจีน และนางประกานต์ ชาวไทย อาชีพเป็นชาวสวน บัณฑิตมีพี่น้องทั้งหมด 9 คน โดยเขาเป็นพี่คนโต บัณฑิตได้เสียบิดาไปตอนอายุ 7 ขวบ และฐานะทางบ้านค่อนข้างลำบาก
การศึกษา.
บัณฑิตเรียนหนังสือจบชั้นประถม 4 ที่โรงเรียนวัดสรรเพชญ (ทวีวิทยาคม) และไปเรียนต่อที่โรงเรียนวัดไร่ขิงวิทยาจนจบมัธยม 3 พอเรียนจบ บัณฑิตได้กลับมาดูแลสวนประมาณ 3 ปี หลังจากนั้น ได้มีญาติมาแนะนำให้ไปเรียนกวดวิชาที่วัดเวฬุราชิณ ถนนเทอดไท เรียนลัดมัธยม 4-6 ต่อมา ญาติได้พามาฝากที่วัดพระเชตุพนวิมลมังคลาราม (วัดโพธิ์) เรียนกวดวิชามัธยม 7-8 แล้วสมัครสอบไล่ มัธยม 8 หลังจากนั้น บัณฑิตได้เข้าศึกษาต่อที่คณะพาณิชยศาสตร์และการบัญชี มหาวิทยาลัยธรรมศาสตร์
เริ่มงานหนังสือพิมพ์.
หลังจากสอบเสร็จ วันที่ 3 พฤศจิกายน พ.ศ. 2506 เพื่อนของบัณฑิตได้เดินทางมายังวัดที่บัณฑิตอยู่ เขาได้ถามบัณฑิตว่าอยากทำงานหรือไม่ บางกอกโพสต์ต้องการผู้สื่อข่าวธุรกิจการค้า บัณฑิตที่มหาวิทยาเพิ่งปิด รู้สึกสนใจและแต่งตัวไปวันนั้นเลย ระหว่างที่ทำงานสายข่าวเศรษฐกิจบัณฑิตก็ถูกให้ไปทำข่าวสายอื่น ๆ ด้วย ยกเว้นสายข่าวกีฬา ในปี พ.ศ. 2532 บัณฑิตได้รับการแต่งตั้งให้เป็นบรรณาธิการหนังสือพิมพ์บางกอกโพสต์คนที่ 6